Ašarų kambarys

Ašarų kambarys (), kitaip Verksmo kambarys (), – nedidelis prieškambaris Vatikano Siksto koplyčioje, kur naujai išrinktas popiežius pirmą kartą užsivelka popiežiaus sutaną.

Toks pavadinimas – nuoroda į šiame kambaryje naujai išrinktų popiežių pralietas ašaras. Pasak Christopher Whitehead, kambario pavadinimą galima paaiškinti tuo, „kad išrinktas vargšas žmogus, be abejo, palūžta“. Dar vadinamas „Verksmo kambariu“.

Kambarys yra Vatikane, į kairę nuo Siksto koplyčios altoriaus, jame esama trijų skirtingų dydžių (didelio, vidutinio ir mažo) popiežiaus rūbų, iš jų naujasis pontifikas pasirenka sau tinkamus ir pirmąsyk apsivelka. Šiuos drabužius paprastai siuva oficialaus popiežiaus siuvėjo „Gammarelli“ siuvėjai. Jame taip pat yra septynios į krūvą sukrautos baltos batų dėžės, kuriose, manoma, laikomi įvairių dydžių popiežiaus batai. Kambaryje taip pat laikomi liturginiai drabužiai (albos, arnotai ir kapos), kuriuos dėvėjo įvairūs popiežiai (tarp jų Pijaus VI kapa ir Pijaus VII stula).

 Istorija 
Teigiama, esą Leonas XIII, 1878 m. konklavoje išrinktas popiežiumi, verkė. 1958 m. konklavoje popiežiumi išrinkus Joną XXIII, šis, vilkėdamas popiežiaus sutaną, apžiūrėjo savo atvaizdą veidrodyje. Kadangi popiežiaus būta stambaus, sutana ne visai tiko, tad Jonas XXIII pajuokavo: „Šis žmogus televizijoje atrodys siaubingai!“ Pasakojama, kad pasibaigus 2005 m. konklavai, Benediktas XVI į kambarį įėjo iš pažiūros prislėgtas, tačiau išėjo geriau nusiteikęs.

 Išnašos 

Kategorija:Popiežystė